**ELŐTERJESZTÉS**

**Körmend Város Önkormányzata Képviselő-testületének 2016. március 31-i ülésére**

**Tárgy:**NKA pályázatok beadás kapcsán határozat módosítása

Tisztelt Képviselő-testület!

A Képviselő-testületa 2016. január 28. napján tartott ülésén az 5/2016. (I.28.) számú határozatában hozzájárult ahhoz, hogy a körmendi Batthyány kastélyhoz tartozó lóistálló és kocsiszín épület felújítására támogatási kérelme benyújtásra kerüljön a Nemzeti Kulturális Alap (a továbbiakban NKA) Építőművészet és Örökségvédelem Kollégiuma által kiírt pályázati felhívásra.

Az NKA pályázati portálján keresztül a lóistálló és a kocsiszín épületére vonatkozó pályázatok 2016. február 26-án külön kerültek beadásra az alábbi költségkalkulációval, melyek a legutóbbi ülés óta pontosításra kerültek.

|  |  |  |
| --- | --- | --- |
|  | **Kocsiszín (2/1 hrsz.)** | **Lóistálló (3 hrsz.)** |
| Kivitelezési költség (ek) | 24.519.080,- Ft | 25.766.508,- Ft |
| Dologi költségek összesen | 600.000,- Ft | 233.492,- Ft |
| Tervezett összes költség | 25.119.080,- Ft | 26.000.000,- Ft |
| Igényelhető támogatás összesen | 12.259.540,- Ft | 13.000.000.- Ft |

A pályázatok műszaki tartalma már a korábbi döntés alkalmával ismertetésre került.

A benyújtott pályázatokhoz - a fenti költségtervezet ismeretében - kérem, hogy összesen 25.259.540,- Ft önerőt biztosítson az idei költségvetésben a korábban elkülönített 33.000.000,- Ft helyett.

Kérem, a tisztelt Képviselő-testületet, hogy az előterjesztésben foglaltak alapján az alábbi határozati javaslatot elfogadni szíveskedjen.

**HATÁROZATI JAVASLAT**

Körmend Város Önkormányzatának Képviselő-testülete úgy dönt, hogy az 5/2016. (I.28.) számú Képviselő-testületi határozatot az alábbiak szerint módosítja:

A Nemzeti Kulturális Alap Építőművészet és Örökségvédelem Kollégiumának 3235/111 kódszámú nyílt pályázati felhívására benyújtott pályázatban

1. a körmendi Batthyány kastélyhoz tartozó lóistálló /3 hrsz./ felújítására 13.000.000,- Ft önerőt biztosít a költségvetésben.
2. a körmendi Batthyány kastélyhoz tartozó kocsiszín /2/1 hrsz./ épületének felújítására 12.259.540,- Ft önerőt biztosít a költségvetésben.

Felelős: polgármester

Határidő: azonnal

Körmend, 2016. március 23.

Bebes István  
 polgármester